Kafyj to je napitek, kery je robiōny ze shajcōnych a mlōnych abo poddanych instantyzacyji ziorkōw kawowca. Podowo sie go nojczyńści na gorko. Napitek pochodzi ze Etiopije, we Ojropie je używany ôde XVI stolecio. Je to jedno zy nojwywołańszych używkōw a zdrzōdło kofejiny. We świecie bez rok je wyrobiane 6,7 miljōna tōnōw kafyju. Nojwiynkszymi jeji producyntōma sōm Brazylijo, Wietnam, Indōnezyjo a Kolōmbijo. We handlu idzie trefić 3 zorty: bōnkafyj, mlōny a rozpuszczalny (lijofilizowany). Bezkofejinowy kafyj spōrniy ze jeji mianym tyż mo kofejina, ino we ôbniżōnym wercie. Krōm kofejiny, kafyj mo tyż we sia przeciwutlyniocze. Picie kafyju poprowio kōncyntracyjo, polepszo trowiyniy, filowo dźwigo inteligencyjo (IQ), a dotlynio ôrganizmus. Ze drugi sztreki, uprzikrzo usypianiy, dźwigo tyntniczy druk krwie, ździebko ôbniżo plymność (u ôbuch gyszlechtōw) a moge zwiynkszyć możebność porodzynio potratka. kofejina malckafyj barista kafyj po irlandzku latte art